sagorsarker/bangla-wikipedia huggingface dataset:
ভি এইচ ডি এল

ভিএইচডিএল বা ভিএইচসিক হার্ডওয়্যার ডেসক্রিপশন ল্যাংগুয়েজ, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।
আরটিএল কোডিং অর্থাৎ হার্ডওয়্যার ডিজাইনের জন্য একটি সিনথেসিস/ডিজাইন টুল প্রয়োজন। আজকাল অনেক ভিএইচডিএল সিমুলেটর বিনামূল্যে পাওয়া যায়, তবে এদের কার্যকারিতা বাণিজ্যিক সংস্করণের চেয়ে কম হলেও এগুলো শিক্ষার জন্য যথেষ্ট। কোড লিখার জন্য অন্য প্রোগ্রামিং ল্যাংগুয়েজ জানা সহায়ক ভূমিকা রাখে কিন্তু তা জরুরি নয়।
এফপিজিএ সিনথেসিস টুলও বিনামূল্যে পাওয়া যেতে পারে যা একজন শিক্ষার্থীর জন্য প্রস্তুতকৃত বতনীসমূহ দেখার আকর্ষণীয় সুযোগ করে দেয়। এর মাধ্যমে বিভিন্ন কোডিং স্টাইলের কার্যকারিতা নিরূপণ সম্ভব। স্কিমেটিক ভিউয়ারের মাধ্যমে সংশ্লেষিত ডিজাইন দেখা সম্ভব।
কিছু ডিজাইন প্যাকেজের মাধ্যমে কোড না লিখেও অন্যভাবেও ডিজাইন করা সম্ভব যথা ব্লক ডায়াগ্রাম বা স্টেট ডায়াগ্রামের মাধ্যমে। আর এর মাধ্যমে জটিল স্টেট মেশিনের জন্য কোড টেম্পলেট তৈরি করা যেতে পারে।
প্রায় সব ডিজাইন টুলই ভেরিলগ ও ভিএইচডিএল সমর্থন করে এবং একই সাথে টার্গেট হার্ডওয়্যার হিসেবে এফপিজিএ বা সিপিএলডি ব্যবহার সম্ভব। নিচের সারণী প্রয়োজনীয ডিজাইন টুল/প্যাকেজ নির্বাচনে সহায়তা করতে পারে।
জ্যাকোবিন ক্লাব

জ্যাকোবিন ক্লাব ছিল ফরাসি বিপ্লবের সময়ে সবচে' বড় ও ক্ষমতাধর রাজনৈতিক সংঘ। এর শুরুটা হয় ১৭৮৯ সালে ফ্রান্সের ভার্সাই শহরে, "ক্লাব বেনথর্ন" নামে। জনপ্রিয়তার তুঙ্গে ওঠার পর গোটা ফ্রান্স জুড়ে এর অসংখ্য শাখা সৃষ্টি হয়। ধারণা করা হয় তখন এর সভ্য সংখ্যা বেড়ে দাঁড়ায় ৪২০,০০০-তে। রোবস্পিয়ারের পতনের পর দুর্ভাগ্য জনকভাবে ক্লাবটি বন্ধ হয়ে যায়।
শুরুতে উদারমনা হলেও ত্রাসের রাজত্ব ([Reign of Terror]) কায়েম করা ও সেপ্টেম্বার ম্যাসাকার [September Massacres] বিষয়ে গুরুত্ব না দেওয়ায় জন্যে এরা কঠিনভাবে সমালোচিত হয়। আজও "Jacobin" ও "Jacobinism" শব্দদুটিকে নেতিবাচকভাবে বামপন্থী রাজনীতির 
সাথে সংশ্লিষ্ট করা হয়।
প্রতিষ্ঠা হয় ১৭৮৯ সালে।
শুরুতে এর সভ্য ছিলেন 
কেবল ব্রিটানীর ডেপুটিরা। পরে ফ্রান্সের অন্যান্য প্রদেশ থেকেও ডেপুটিরা যোগ দেন। প্রথম দিককার নেতৃস্থানীয় সভ্যরা ছিলেন: মিরাবো (Mirabeau), প্যারিসের ডেপুটি আবে সিয়েস (দফিনের ডেপুটি্ আঁতোয়া বাহনাভ অ্যাবে গ্রেগোয়াহ (Abbé Grégoire), শার্লে লামেথ (Charles Lameth), আলেক্জান্ডার ল্যামেথ (Alexandre Lameth), ম্যাক্সিমিলিয়েন দ্য রোবসপিয়ের (Maximilien Robespierre), দুক দ্য আগুইয়ঁ (duc d'Aiguillon) এবং লা রেভেলিয়েহ লেপো (La Revellière-Lépeaux). ভারতীয় রাজা টিপু সুলতানও এর সভ্য ছিলেন. জ্যাকোবিন ক্লাবের সভা হতো গোপনে এবং এতে ঘটে যাওয়া কোন ঘটনারই ছাপ রাখা হতো না।
প্যারিসে স্থানান্তরিত হবার পর ব্যাপক পরিবর্তন ঘটে এই সংঘের। এর প্রথম ধাপ ছিল সভ্য সংখ্যা বৃদ্ধি। ডেপুটি ছাড়াও সদস্য ও অ্যাসোসিয়েট হিসেবে সংঘে যোগ দেবার সুযোগ করা হয় তখন। জ্যাকোবিন ক্লাবের সভাগুলো ক্রমেই র‌্যাডিকাল ও উস্কানিমূলক ভাষনের কেন্দ্র হয়ে ওঠে যেখানে প্রচারিত হত প্রজাতন্ত্রবাদ, শিক্ষাবিস্তার, বিশ্বব্যাপী দুর্দশা, চার্চ ও রাষ্ট্রের বিচ্ছেদের মতো বিষয় সমূহ।
১৭৯০ সালের ৮ই ফেব্রুয়ারিতে সংঘটি বিশেষ কিছু নীতিকে আনুষ্ঠানিক ভাবে গ্রহণ করে।
ক্লাবের লক্ষ্য হয় নিম্নরূপ:
এই সময় ক্লাবের কার্যধারা ও নির্বাচন পদ্ধতি নির্ধারন করা হয়। প্রতি মাসে একজন সভাপতি, চারজন সচিব, একজন কোষাধক্ষ্য এবং কমিটি নির্বাচন করা হতো। কোন সভ্য যদি ক্লাবের নীতি বিরুদ্ধ কাজ করতেন, তাকে ততক্ষনাত বহিস্কার করা হতো। পরে এই প্রক্রিয়াকেই ক্লাবে শুদ্ধিকরনে ব্যবহার করা হয়, যাতে ক্লাবে সকল উদার সভ্যদের একে একে বহিস্কার করা হয়েছিল।
১৭৯১ সালের বসন্তের শুরুতে ক্লাব তার কেন্দ্রীভূতরূপ নিয়ে ক্ষমতাধর হয়ে আত্মপ্রকাশ করে।
That "Britannica" article, in turn, gives the following references:
শ্রীশচন্দ্র বিদ্যারত্ন

শ্রীশচন্দ্র বিদ্যারত্ন ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত "বিধবা বিবাহ আইন" সামাজিক ক্ষেত্রে প্রচলন করেন।
শ্রীশচন্দ্র বিদ্যারত্ন অবিভক্ত চব্বিশ পরগনা জেলার প্রাচীন কুশদহ পরগনার গোবরডাঙ্গা খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন।শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। 
১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে । তারপর শ্রীশচন্দ্র প্রচলিত সামাজিক প্রথা করেনমাজ সংস্কারকে অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল‍্য‍-বিধবা কালীমতীকে তিনি বিবাহ করেন । রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি । এই বিবাহের অধিকাংশ ব্যয়ভার বিদ্যাসাগর বহন করেছিলেন।
সন্তোষকুমার ঘোষ

সন্তোষকুমার ঘোষ (জন্ম: ৯ সেপ্টেম্বর ১৯২০ - মৃত্যু: ২৬ ফেব্রুয়ারি ১৯৮৫) একজন বিখ্যাত সাহিত্যিক এবং সাংবাদিক ।
সন্তোষকুমার ঘোষ বর্তমান বাংলাদেশের ফরিদপুরের রাজবাড়ীর বাসিন্দা ছিলেন । তিনি ১৯৪০ খ্রিষ্টাব্দে বিএ পাস করেন ।
কবিতা দিয়ে সন্তোষকুমারের সাহিত্য রচনার শুরু হয় । তার প্রথম উপন্যাস "নানা রঙের দিন" থেকেই তার মধ্যে এক নতুন রচনাশৈলীর পরিচয় পাওয়া যায় । "কিনু গোয়ালার গলি" তার একটি উল্লেখযোগ্য উপন্যাস । তার আত্মজীবনীমূলক উপন্যাস "শেষ নমস্কার - শ্রীচরণেষু মাকে" । এই গ্রন্থটি ১৯৭৩ খ্রিষ্টাব্দে সাহিত্য অকাদেমি পুরস্কার লাভ করে । কয়েক দশক ধরে তিনি নিজস্ব ভঙ্গিতে বহু ছোটগল্প লিখেছেন । তার অন্যান্য বইয়ের মধ্যে উল্লেখযোগ্য "জল দাও", "সময় আমার সময়" প্রভৃতি।
তার সাংবাদিক জীবনের শুরু ১৯৪২ খ্রিষ্টাব্দে যুগান্তর পত্রিকার সহ-সম্পাদক হিসাবে । এরপর বাংলা ও ইংরেজি আরও কয়েকটি পত্রিকায় কাজ করেন। ১৯৫৮ খ্রিষ্টাব্দে তিনি আনন্দবাজার পত্রিকার বার্তা-সম্পাদক হিসাবে যোগ দিয়ে বাংলা সাংবাদিকতায় নতুনত্ব আনেন।গতানুগতিক সাংবাদিকতার ধারায় বেশ পরিবর্তন আনেন। আপন মেধা, মনন এবং পরিশ্রমে তিনি বাংলা সংবাদপত্রে সাধু ভাষার পরিবর্তে চলিত ভাষার প্রবর্তন করেন। এর ফলে সংবাদপত্র আরও সহজ ও প্রাণবন্ত হয়, সাধারণ মানুষের কাছে সংবাদপত্রের গ্রহণযোগ্যতা বৃদ্ধি পায়। পরবর্তীকালে তিনি এই পত্রিকার সংযুক্ত সম্পাদক হন। সম্পাদকীয় নিবন্ধ রচনায় দক্ষ ছিলেন। তিনি অনেক সাংবাদিকও গড়ে তুলেছিলেন। 
সন্তোষকুমার ঘোষ একজন রবীন্দ্র অনুরাগী ছিলেন। এ প্রসঙ্গে তার প্রকাশিত প্রবন্ধ হল রবীন্দ্রচিন্তা (১৯৭৮) ও রবির কর(১৯৮৪)
বাংলা সাহিত্যে অবদানের জন্য সন্তোষকুমার ঘোষ বহু পুরস্কার ও সম্মাননা লাভ করেছেন ।
১৯৭১ খ্রিস্টাব্দে আনন্দ পুরস্কার, ১৯৭২ খ্রিস্টাব্দে বিশেষ আনন্দ পুরস্কার পান। 'শেষ নমস্কার শ্রীচরণেষু মাকে' উপন্যাসের জন্য ১৯৭২ খ্রিস্টাব্দে সাহিত্য অকাদেমি পুরস্কার পান। তাইওয়ান কবিসংঘ ১৯৮৪ খ্রিস্টাব্দে তাঁকে সাম্মানিক ডি.লিট উপাধি প্রদান করে ।
রজার ইবার্ট

রজার জোসেফ ইবার্ট (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক।
তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন।
ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর "স্কুল অফ দ্য আর্ট ইনস্টিটিউট" থেকে সম্মানসূচক ডিগ্রি লাভ করেছেন।
১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন।
আলতাই পর্বতমালা

আলতাই পর্বতমালা () এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায় পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত।
বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।
আন্দামান সাগর

আন্দামান সাগর (, ঐতিহাসিকভাবে বার্মা সাগর নামেও পরিচিত) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।
আইরিন খান

আইরিন জুবাইদা খান (জন্ম: ২৪শে ডিসেম্বর ১৯৫৬) অ্যামনেস্টি ইন্টারন্যাশনাল মানবাধিকার সংস্থার ৭ম মহাসচিব ছিলেন। তিনি বাংলাদেশী আইনজীবী যিনি ২০২০ সালের আগস্টে মত প্রকাশ ও মতের স্বাধীনতার জন্য জাতিসংঘের বিশেষ প্রতিবেদক হিসেবে নিযুক্ত হয়েছিলেন। ২০১১ সালে, তিনি রোমে ইন্টারন্যাশনাল ডেভেলপমেন্ট ল অর্গানাইজেশন এর মহাপরিচালক নির্বাচিত হন, এটি একটি আন্তঃসরকারী সংস্থা যা আইনের শাসন এবং টেকসই উন্নয়নের জন্য কাজ করে। তিনি ২০১০ থেকে ২০১১ সাল পর্যন্ত বাংলাদেশে ডেইলি স্টারের পরামর্শক সম্পাদক ছিলেন।
আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন। 
আইরিন ১৯৭৭ সালে কনসার্ন ইউনিভার্সাল নামের একটি সংস্থা প্রতিষ্ঠায় সাহায্য করেন। সংস্থাটি চিলড্রেন ইন ক্রসফায়ার নামের আরেকটি রিলিফ সংস্থার সাথে অংশীদারীতে কাজ করত। ১৯৭৯ সালে তিনি ইন্টারন্যাশনাল কমিশন অভ জুরিস্টস-এর অধীনে একজন মানবাধিকার কর্মী হিসেবে ক্যারিয়ার শুরু করেন।
১৯৮০ সালে আইরিন জাতিসংঘে কাজ করতে যান। তিনি জাতিসংঘের শরণার্থীদের হাই কমিশনার প্রকল্পে ২০ বছর চাকুরি করেন। ১৯৯৫ সালে তিনি সংস্থাটির ভারতীয় চিফ অভ মিশন নিযুক্ত হন। নয়াদিল্লিতে এক বছরেরও কম সময় পরে ভারত সরকার তাকে সেই পদ থেকে অপসারণের অনুরোধ করে।
কসভো সংকটের সময়ে আইরিন ম্যাসিডোনিয়াতে ইউএনএইচসিআর-এর কার্যক্রমে নেতৃত্ব দেন। 
আইরিন খান বর্তমানে ব্র্যাক ইন্টারন্যাশনালের সুপারভাইজরি বোর্ডের চেয়ারম্যান। 
২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন। 
২০০৫ সালে, আইরিন খান সেই বছরের অ্যামনেস্টি ইন্টারন্যাশনাল রিপোর্টে লিখেছিলেন যে গুয়ান্তানামো বে-তে মার্কিন আটক স্থাপনা "আমাদের সময়ের গুলাগ"। মিডিয়াতে ব্যাপক প্রতিক্রিয়া হয়।
বাংলাদেশ জাতীয়তাবাদী দল (বিএনপি) এর তারেক রহমান এর স্ত্রী জোবাইদা রহমান আইরিন খানের চাচাতো বোন। আইরিন খানের চাচা রিয়ার অ্যাডমিরাল মাহবুব আলী খান জিয়াউর রহমান এর শাসনামলে বাংলাদেশের নৌবাহিনী প্রধান ছিলেন।
খান একটি ফোর্ড ফাউন্ডেশন ফেলোশিপ, পিলকিংটন ওম্যান অভ দি ইয়ার পুরস্কার (২০০২) এবং সিডনি শান্তি পুরস্কার (২০০৬) লাভ করেছেন। ২০০৭ সালে গেন্ট বিশ্ববিদ্যালয় তাকে একটি প্রাতিষ্ঠানিক সম্মানসূচক ডক্টরেট ডিগ্রী প্রদান করে। ম্যানচেস্টার বিশ্ববিদ্যালয়ের নতুন চ্যান্সেলর নির্বাচনের জন্য যে দুজন ব্যক্তি মনোনিত হন, তার মধ্যে তিনি একজন। তিনি ২০০৯ সনের জুলাইএ স্যালফোর্ড বিশ্ববিদ্যালয়ের উপাচার্য নিযুক্ত হন।
গোবি মরুভূমি

গোবি মরুভূমি (চৈনিক ভাষা: 戈壁(沙漠) Gēbì (Shāmò); মঙ্গোলীয় ভাষা: Говь, Govi or Gov',) এশিয়া মহাদেশের সবচেয়ে বড় মরুভূমি যা চীন এবং মঙ্গোলিয়ার দক্ষিণাংশ জুড়ে রয়েছে। ১,৫০০ কি.মি. জুড়ে বিস্তৃৃত। এটি বিশ্বের তৃতীয় বৃহত্তম মরুভূমি। এর আয়তন ১২ লক্ষ ৯৫ হাজার বর্গ কি.মি।
থিয়েন শান পর্বতমালা

থিয়েন শান পর্বতমালা মধ্য এশিয়ার একটি পর্বতশৃঙ্খল। এটির সিংহভাগ কিরগিজস্তান ও উত্তর-পশ্চিম চীনে (শিনচিয়াং স্বায়ত্তশাসিত অঞ্চলে) অবস্থিত। পর্বতমালাটি পূর্ব-পশ্চিমে প্রায় ২৫০০ কিলোমিটার দীর্ঘ। এর সর্বোচ্চ শৃঙ্গটির নাম ভিক্টোরী পর্বতশৃঙ্গ বা পিক পোবেদা, যার উচ্চতা ৭৪৩৯ মিটার। ১৯৪৩ সালে একটি সোভিয়েত অভিযানে শৃঙ্গটি আবিষ্কৃত হয়। থিয়েন শান পর্বতমালার অধিবাসীদের সিংহভাগই উজবেকিস্তানের ফেরগানা উপত্যকায় বাস করে।
থিয়েন শান তাকমাকান মরুভূমির উত্তর ও পশ্চিমে এবং উত্তর পশ্চিম চীনের কাজাকস্থান, কিরগিজস্তান এবং জিনজিয়াংয়ের সীমান্ত অঞ্চলে তারিম বেসিনের সরাসরি উত্তরে। দক্ষিণে এটি পামির পর্বতমালার সাথে এবং উত্তর এবং পূর্বে এটি মঙ্গোলিয়ার আলতাই পর্বতমালার সাথে সংযুক্ত।
থিয়েন শানের সর্বোচ্চ শিখর হল চীন সীমান্তে জেনগিশ চোকুসু (যাকে ভিক্টোরি পিকও বলা হয়)। ৭,৪৩৯ মিটার (২৪,৪০৬ ফুট) উঁচুতে এটি কিরগিজস্তানের সর্বোচ্চ পয়েন্ট। তিয়ান শানের দ্বিতীয় সর্বোচ্চ শৃঙ্গ, খান টেংরি (আত্মার দেবতা), কাজাখস্তান-কিরগিজস্তান সীমানা বিস্তৃত এবং কাজাখস্তানের সর্বোচ্চ পয়েন্ট ৭,০১০ মিটার (২৩,০০০ ফুট)। পর্বতারোহীরা এগুলিকে পৃথিবীর ৭,০০০ মিটার (২৩,০০০ ফুট) উপরে দুটি শিখরকে সব থেকে পূর্বে অবস্থিত হিসাবে ধার্য্য করেন।
এর সর্বনিম্ন পয়েন্টটি হ'ল টারপান ডিপ্রেশন, যা সমুদ্রতল থেকে ১৫৪ মিটার (৫০৫ ফুট) নীচে।
৩,৭৫২ মিটার (১২,৩১০ ফুট) উচ্চতায় টুরুগার্ট পাসটি কিরগিজস্তান এবং চীনের জিনজিয়াং প্রদেশের সীমান্তে অবস্থিত। থিয়ে শানের উত্তরের অংশে নিম্ন উচ্চতায় অবস্থিত বনভূমি আলাটো রেঞ্জগুলি যাযাবর উপজাতিরা বাস করে যারা তুর্কী ভাষায় কথা বলে।
দে কিউইতাতে দেই

ঈশ্বরের নগরী (লাতিন ভাষায়: De Civitate Dei; ইংরেজি নাম: The City of God) সেন্ট অগাস্টিন কর্তৃক রচিত একটি বই। ৫ম শতকে রচিত এই বইয়ে ঈশ্বর, শাহাদাত, ইহুদি ধর্ম এবং অন্যান্য খ্রিস্টীয় দর্শন নিয়ে আলোচনা করা হয়েছে। খ্রিষ্ট ধর্মের কারণে রোমের পতন ঘটেছে এমন দাবির প্রেক্ষিতে অগাস্টিন এই বইটি লিখেছিলেন। বইটিকে তার সবচেয়ে গুরুত্বপূর্ণ রচনা হিসেবে বিবেচনা করা হয়। তার লেখা অন্যান্য গুরুত্বপূর্ণ বইয়ের মধ্যে আছে, "স্বীকারোক্তি, দ্য এনরিডিয়ন, অন ক্রিস্টিয়ান ডকট্রিন" এবং "অন দ্য ট্রিনিটি"। সবচেয়ে প্রভাবশালী চার্চ ফাদারদের একজন হিসেবে ঈশ্বরের নগরী বইটিকে পশ্চিমা চিন্তাধারার ভিত্তি হিসেবে বিবেচনা করা হয়। ধার্মিকের যন্ত্রণা ভোগ, শয়তানের অস্তিত্ব, মুক্তচিন্তা বনাম স্রষ্টার সর্বজ্ঞতা, আদিপাপসহ লেখক বইটিতে ধর্মত্বত্ত্বের বিভিন্ন বিষয় নিয়ে আলোচনা করেছেন।
সাধু অগাস্টিন মনে করতেন মানবজাতির ইতিহাস "ঈশ্বরের রাজ্য" এবং "জগতের রাজ্য" নামে দুটি আলাদা রাজ্যে বিভক্ত। এগুলো পৃথক পৃথক রাজনৈতিক রাজ্য নয়। বরং প্রতিটি মানুষের মধ্যেই এই দুই রাজ্যের অস্তিত্ব আছে। রাজ্য দুটির মধ্যে অবিরাম সংঘর্ষ চলে। প্রতিটি রাজ্যই একে অন্যের ওপর আধিপত্য বিস্তার করতে চায়। বাইবেলে যিশুর শিক্ষা থেকেই এই রাজ্যের ধারণা এসেছে। এখানে নগরী বলতে তিনি রাজ্যই বুঝিয়েছেন।
অস্ট্রেলীয় আদিবাসী ভাষাসমূহ

অস্ট্রেলীয় আদিবাসী ভাষা () বলতে অস্ট্রেলিয়া এবং টরেস প্রণালী দ্বীপপুঞ্জের আদিবাসী লোকদের ভাষাকে বোঝায়। ১৮শ শতকের শেষের দিকে যখন এরা প্রথম ইউরোপীয় উপনিবেশ স্থাপকদের সংস্পর্শে আসে, তখন তারা ছিল শিকারী-আহরণকারী লোক। তাদের একটি জটিল কথ্য সংস্কৃতি ছিল। তারা ভূমিকে পবিত্র মনে করত এবং স্বপ্নের গুরুত্ব দিত। তারা ঠিক কবে এখানে এসেছিল জানা যায় না, তবে ধারণা করা হয় তারা প্রায় ৫০ হাজার বছর আগে দক্ষিণ-পূর্ব এশিয়া থেকে এসে এখানে বসতি স্থাপন করেছিল।
অস্ট্রেলীয় আদিবাসী ভাষাগুলির সাথে বিশ্বের অন্য ভাষাগুলির কোন সুস্পষ্ট সম্পর্ক স্থাপন করা সম্ভব হয়নি। কোন লিখিত নিদর্শন নেই বলে এগুলির উৎপত্তি সম্পর্কেও কোন নিশ্চিত তত্ত্ব দেওয়া যায়নি। ধারণা করা হয় ইউরোপীয়দের উপনিবেশ স্থাপনের আগে এখানে প্রায় ৬০০টি আদিবাসী ভাষা প্রচলিত ছিল। কিন্তু আদিবাসীদেরকে ইংরেজি ভাষা শিখতে বাধ্য করার ফলে এদের বেশির ভাগই বিলুপ্ত হয়ে যায়।
অস্ট্রেলিয়াতে প্রায় ১ লক্ষ ৭০ হাজার আদিবাসী বাস করেন এবং এদের মধ্যে প্রায় ৪৭ হাজার লোক ২৬৩টির মত আদিবাসী ভাষার কোন একটি সম্পর্কে জ্ঞান রাখেন। এদের মধ্যে খুবই স্বল্পসংখ্যক ভাষার ১ হাজারের বেশি বক্তা আছে; এমনকি এগুলিও আজ হুমকির মুখে।
অস্ট্রেলীয় আদিবাসী ভাষাগুলিকে ২৮টি দলে ভাগ করা হয়েছে। দলগুলি একে অপরের সাথে সম্পর্কিত। একটি বাদে বাকি সব দলের ভাষাগুলি পশ্চিম অস্ট্রেলিয়া, নর্দার্ন টেরিটোরি এবং কুইন্সল্যান্ড অঙ্গরাজ্যগুলির উত্তরাংশে প্রচলিত। মহাদেশের বাকী অংশে একটি মাত্র ভাষা পরিবার, পামা-নিউংগান পরিবারের প্রায় ৫০টি ভাষা প্রচলিত।
অপভ্রংশ

অপভ্রংশ বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।
সংস্কৃত ব্যাকরণবিদ পতঞ্জলির "মহাভাষ্য" গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।
উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।
মাগবী অপভ্রংশ শাথী হলো
অপভ্রংশ সাহিত্যের কিছু কবি ও সাহিত্যিক হলেন:
মহাকবি শ্যাম্ভুদেব (৮ম শতাব্দী)
মহাকবি পুষ্পাদন্ত (১০ম শতাব্দী)
হেমাচন্দ্র (১২শ শতাব্দী)
অস্ট্রোনেশীয় ভাষাসমূহ

অস্ট্রোনেশীয় ভাষাসমূহ () একটি বিরাট ভৌগোলিক এলাকা জুড়ে বিস্তৃত। এরা মাদাগাস্কার থেকে ইস্টার দ্বীপ পর্যন্ত এবং তাইওয়ান ও হাওয়াই থেকে নিউজিল্যান্ড পর্যন্ত ছড়িয়ে আছে। ভাষার সংখ্যা এবং ভৌগোলিক বিস্তার উভয় দিক থেকেই এটি বিশ্বের অন্যতম বৃহৎ ভাষাপরিবার। এই পরিবারে ১২৪৪টি ভাষা আছে।
মাদাগাস্কার, মালয় উপদ্বীপ, ইন্দোনেশিয়া, নিউ গিনি, ফিলিপাইন, তাইওয়ান, মেলানেশিয়া, মাইক্রোনেশিয়া, পলিনেশিয়া ও নিউজিল্যান্ডের প্রায় ৩০ কোটি লোক বিভিন্ন অস্ট্রোনেশীয় ভাষাতে কথা বলেন। বর্তমানে এদের মধ্যে চারটি ভাষা চারটি দেশে সরকারী মর্যাদা লাভ করেছে। এগুলি হল
অস্ট্রোনেশীয় ভাষাগুলি নিয়ে বিগত দশকগুলিতে ব্যাপক গবেষণা করা হলেও এদের উৎস ও প্রাচীন ইতিহাস সম্পর্কে খুব বেশি কিছু জানা যায়নি। এদের শ্রেণীকরণ সম্পর্কিত বিভিন্ন তত্ত্ব থাকলেও কোনটিই সুপ্রতিষ্ঠিত নয়। ভাষাবিজ্ঞানীরা মনে করেন এগুলি কোন একটি আদি ভাষা থেকে ৪০০০ বছর বা তারও আগে পৃথক হওয়া শুরু করে।
ধারণা করা হয় আদি অস্ট্রোনেশীয় ভাষাটির বক্তারা মালয় উপদ্বীপের কাছে বাস করত এবং সেখান থেকে তারা পশ্চিমে মাদাগাস্কার পর্যন্ত এবং পূর্বে প্রশান্ত মহাসাগরে ছড়িয়ে পড়ে। এই বিস্তরণ সম্ভবত দুই হাজার বছরেরও আগে সংঘটিত হয়েছিল। একে অপরের থেকে বহু দূরে অবস্থিত হাজার হাজার দ্বীপে বসবাসের ফলে আদি ভাষাটি থেকে অনেকগুলি উপভাষার উৎপত্তি ঘটে যেগুলি পরে একেকটি স্বতন্ত্র ভাষাতে রূপ নেয়।
অস্ট্রোনেশীয় ভাষাগুলিকে দুইটি শাখায় ভাগ করা হয়--- মালয়-পলিনেশীয় এবং ফরমোসীয়। এদের মধ্যে মালয়-পলিনেশীয় শাখাতি বৃহত্তর। মালয়-পলিনেশীয় শাখাটিকে আবার দুইটি উপশাখায় ভাগ করা যায়। এগুলি হল
বহু অস্ট্রোনেশীয় ভাষা আজ বিপন্ন। বিশেষ করে মেলানেশিয়ার ভাষাগুলিতে গড়ে ১৫০০-র বেশি বক্তা নেই।
মোট ব্যবহারকারীর সংখ্যা অনুসারে ভাষার তালিকা

মোট ব্যবহারকারীর সংখ্যা অনুসারে ভাষাসমূহের তালিকা অনেক প্রকাশনাই প্রকাশ করে। এমন সকল তালিকা ব্যবহারের সময় দুটো বিষয় মনে রাখা দরকার:
"এথনোলগ"-এর ২০১৯ সালে প্রকাশিত ২২তম সংস্করণ অনুযায়ী নিম্নোক্ত ২৬টি ভাষার প্রতিটিতে ৫ কোটি বা তার বেশি ব্যবহারকারী কথা বলেন। মার্কিন যুক্তরাষ্ট্রে অবস্থিত এসআইএল ইন্টারন্যাশনাল নামক সংস্থা "এথনোলগ" নামক ভাষা-বিষয়ক আকরগ্রন্থটি প্রকাশ করে থাকে।
নঈম চৌধুরী

ডঃ নঈম চৌধুরী (ইংরেজি: Dr. Naiyyum Choudhury) (জন্ম: সেপ্টেম্বর ২৭, ১৯৪৬ - মৃত্যু: ৭ সেপ্টেম্বর ২০১৯) বাংলাদেশের একজন প্রখ্যাত জীবপ্রযুক্তিবিদ ছিলেন। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রেখেছিলেন। তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন। তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন 
বাংলাদেশের চৌমুহনী সরকারি এস.এ. কলেজ থেকে এইচ.এস.সি পরীক্ষায় পাশ করার পর ঢাকা বিশ্ববিদ্যালয় থেকে স্নাতক উত্তীর্ণ হন নঈম চৌধুরী। ১৯৬৭ সালে তিনি ওই শিক্ষায়তন থেকেই জৈবরসায়ন বিভাগে স্নাতকোত্তরের পরীক্ষা দেন এবং প্রথম শ্রেণিতে তৃতীয় স্থান লাভ করেন। এরপর তিনি উচ্চশিক্ষার জন্য বিদেশে চলে যান। ম্যাকগিল বিশ্ববিদ্যালয়ের অধীনে পি.এইচ.ডি করার জন্য তিনি ‘কমনওয়েলথ স্কলারশিপ’ পেয়েছিলেন। পরবর্তীকালে ১৯৮২ সালে নিউ সাউথ ওয়েলস বিশ্ববিদ্যালয় থেকে তিনি জৈবপ্রযুক্তিবিদ্যায় ডক্টরেট লাভ করেন। ১৯৮৮ সালে তিনি ইউরোপীয়ান ইকোনমিক্যাল কমিউনিটি ফেলোশিপ লাভ করেন এবং পশ্চিম জার্মানির কার্লস্রুহে বিশ্ববিদ্যালয় (University of Karlsruhe) থেকে পোস্ট ডক্টরেটের জন্য গবেষণা শুরু করেন।
তিনি ২০১৯ সালের ৭ সেপ্টেম্বর ৭৩ বছর বয়সে মৃত্যুবরণ করেন।
বাংলাদেশ বিজ্ঞান একাডেমি

বাংলাদেশ বিজ্ঞান একাডেমী হলো বাংলাদেশের বিজ্ঞানী ও প্রযুক্তিবিদদের একটি জাতীয় ফোরাম যা ১৯৭৩ সালে প্রতিষ্ঠিত হয়। এটি বাংলাদেশ সরকার পরিচালিত এবং বিজ্ঞান ও প্রযুক্তি বিষয়ক ক্ষেত্রে দেশের কর্ণধার বলে বিবেচিত।
ভারতীয় উপমহাদেশ বিভক্ত হওয়ার পরে ১৯৫৩ সালে পাকিস্তান বিজ্ঞান একাডেমি প্রতিষ্ঠিত হয়েছিল। বাংলাদেশ স্বাধীন হওয়ার পরে (তৎকালীন পূর্ব পাকিস্তানি) একাডেমির ১২ জন বাংলাদেশী ফেলো ১৯৭৩ সালে বাংলাদেশ বিজ্ঞান একাডেমি গঠন করেন। মুহম্মদ কুদরাত-এ-খুদা ১৯৭৬ সাল পর্যন্ত প্রতিষ্ঠাতা সভাপতির দায়িত্ব পালন পালন করেছেন। 
বিভিন্ন সময়ে বাংলাদেশ ও আন্তর্জাতিক বিশিষ্ট ব্যক্তিদের বাংলাদেশ বিজ্ঞান একাডেমি কর্তৃপক্ষ ফেলোশিপ প্রদান করে থাকে। বিজ্ঞানের বিভিন্ন শাখায় বিশেষ অবদানের স্বীকৃতিস্বরূপ সম্মানসূচক এই ফেলোশিপ প্রদান করা হয়। একাডেমি বাংলাদেশের সর্বাধিক খ্যাতনামা বিজ্ঞানী এবং প্রযুক্তিবিদদের মধ্য থেকে ‘জাতীয় ফেলো’ নির্বাচন করে থাকে। ১৯৭১ সালের পূর্বে ‘পাকিস্তান বিজ্ঞান একাডেমি’র ৩০ জন ফেলোর মধ্যে ১২ জন বাংলাদেশী ফেলো ছিলেন যারা বাংলাদেশ স্বাধীনতা লাভের পর ১৯৭৩ সালে বাংলাদেশ বিজ্ঞান একাডেমি প্রতিষ্ঠা করেন। প্রতিষ্ঠাতা ১২ জনকে সম্মানসূচক ‘ফাউন্ডেশন ফেলো’ হিসেবেও অবহিত করা হয়। এছাড়াও, জাতীয় ফেলো, প্রবাসী ফেলো, আন্তর্জাতিক ফেলো ও সহকারী ফেলো - এ চারটি শাখায় ফেলো নির্বাচিত হন। ফেলোগণ স্বয়ংক্রিয়ভাবে একাডেমির স্থায়ী সদস্যপদ লাভ করেন।
বাংলাদেশ বিজ্ঞান একাডেমী স্কুল পড়ুয়া শিক্ষার্থীদের জন্য দেশে জাতীয় প্রতিযোগিতা বাংলাদেশ সায়েন্স অলিম্পিয়াড আয়োজন করে। তাছাড়া চট্টগ্রামে আন্তর্জাতিক ইসলামী বিশ্ববিদ্যালয় চট্টগ্রামের সমন্বয়ে বিভাগীয় বিজ্ঞান অলিম্পিয়াড আয়োজন করা হয়।
বাংলাদেশ বিজ্ঞান একাডেমি (প্রকৌশল ও প্রযুক্তি) এবং ভৌত বিজ্ঞান (কৃষি ও চিকিৎসা) ক্ষেত্রে বাংলাদেশের বিজ্ঞানী ও প্রযুক্তিবিদদের প্রতি বছর পুরস্কার দেয়।
ডেভিড লিঞ্চ

ডেভিড কিথ লিঞ্চ (; ২০ জানুয়ারি, ১৯৪৬ — ১৫ জানুয়ারি, ২০২৫) ছিলেন একজন মার্কিন চলচ্চিত্র পরিচালক, প্রযোজক, চিত্রনাট্যকার, সুরকার, চিত্রশিল্পী এবং ভিডিও ও পারফরম্যান্স শিল্পী। লিঞ্চ ১৯৮০ সালে "দি এলিফ্যান্ট ম্যান", ১৯৮৬ সালে "ব্লু ভেলভেট" এবং ২০০১ সালে "মুলহল্যান্ড ড্রাইভ"-এর জন্য তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেছেন। এছাড়া তিনি কান চলচ্চিত্র উৎসব ও ভেনিস চলচ্চিত্র উৎসবে পুরস্কৃত হয়েছেন। যে তিনটি চলচ্চিত্রের জন্য অস্কার মনোনয়ন পেয়েছেন সেগুলোই তার নির্মিত সেরা চলচ্চিত্র। এছাড়া তিনি টেলিভিশন সিরিজ "টুইন পিক্‌স" নির্মাণ করে প্রশংসিত হয়েছেন। "দ্য গার্ডিয়ান" তাকে "এই যুগের সবচেয়ে গুরুত্বপূর্ণ পরিচালক" বলে বর্ণনা করে। অলমুভি তাকে "আধুনিক মার্কিন চলচ্চিত্র নির্মাণের রেনেসাঁ পুরুষ" বলে অভিহিত করে। তার চলচ্চিত্রের জনপ্রিয়তার জন্য তাকে "প্রথম জনপ্রিয় পরাবাস্তববাদী" আখ্যা প্রদান করা হয়।
ডেভিড কিথ লিঞ্চ ১৯৪৬ সালের ২০শে জানুয়ারি মন্টানা অঙ্গরাজ্যের মিসোলায় জন্মগ্রহণ করেন। তার পিতা ডোনাল্ড ওয়ালটন লিঞ্চ (১৯১৫-২০০৭) মার্কিন যুক্তরাষ্ট্রের কৃষি অধিদপ্তরের গবেষণা বিজ্ঞানী ছিলেন এবং মাতা এডউইনা "সানি" লিঞ্চ (বিবাহপূর্ব সান্ডহোম; ১৯১৯-২০০৪) ইংরেজি ভাষার শিক্ষক ছিলেন। লিঞ্চের দুজন প্র-মাতামহ ১৯শ শতাব্দীতে মার্কিন যুক্তরাষ্ট্রে আগত ফিনীয়-সুয়েডীয় অভিবাসী ছিলেন। লিঞ্চ প্রেসবাইটেরিয়ান ধর্মাবলম্বী হিসেবে বেড়ে ওঠেন। তার পিতার বদলির চাকরির কারণে তাদের পরিবারকে প্রায়ই বিভিন্ন স্থানে থাকতে হয়েছে। এর ফলে লিঞ্চের যখন দুই মাস বয়স তখন তার পিতামাতা তাকে নিয়ে স্যান্ডপয়েন্ট, আইডাহোতে চলে যান; দুই বছর পর তার ভাই জনের জন্মের পর তারা সপরিবারে স্পোকেন, ওয়াশিংটনে চলে যান। লিঞ্চের বোন মার্থা সেখানে জন্মগ্রহণ করেন। তাদের পরিবার এরপর ডারহাম, নর্থ ক্যারোলাইনা, বয়জি, আইডাহো, ও আলেকজান্ড্রিয়া, ভার্জিনিয়ায় বসবাস করেন।
দ্য পিয়ানিস্ট (২০০২-এর চলচ্চিত্র)

দ্য পিয়ানিস্ট রোমান পোলানস্কি পরিচালিত একাডেমি পুরস্কার বিজয়ী চলচ্চিত্র। পোল্যান্ড, ফ্রান্স, জার্মানি ও ব্রিটেনের যৌথ প্রযোজনায় নির্মীত এই ছবিটি ২০০২ সালে মুক্তি পেয়েছিল। ছবির প্রধান চরিত্রে অভিনয় করেছেন অ্যাড্রিয়েন ব্রডি। পোল্যান্ডের ইহুদি পিয়ানো বাদক Władysław Szpilman এর একই নামের আত্মজীবনী গ্রন্থ থেকে ছবিটি করা হয়েছে।
দ্য পিয়ানিস্ট কান চলচ্চিত্র উৎসবে সেরা ছবির পুরস্কার তথা পাম দোর অর্জন করে। এছাড়া তিনটি ক্ষেত্রে একাডেমি পুরস্কার অর্জন করে: সেরা অভিনেতা, সেরা পরিচালক এবং সেরা অভিযোজিত চিত্রনাট্য। ফ্রান্সের সেজার পুরস্কার লাভ করে তিনটি ক্ষেত্রে: সেরা পরিচালক, সেরা অভিনেতা ও সেরা চলচ্চিত্র। অ্যাড্রিয়েন ব্রডি একমাত্র মার্কিন চলচ্চিত্র অভিনেতা যিনি সেজার পুরস্কার জিতেছেন।
সুনীতিকুমার চট্টোপাধ্যায়

সুনীতিকুমার চট্টোপাধ্যায় (২৬ নভেম্বর ১৮৯০ — ২৯ মে ১৯৭৭) ছিলেন একজন বাঙালি ভাষাতাত্ত্বিক পণ্ডিত, সাহিত্যিক ও শিক্ষাবিদ।
মধ্যবিত্ত পরিবারের সন্তান সুনীতিকুমার ভারতের পশ্চিমবঙ্গের হাওড়া জেলার শিবপুরে জন্মগ্রহণ করেন। তার পিতা হরিদাস চট্টোপাধ্যায় ছিলেন ইংরেজদের সদাগরি অফিসের কেরানি। তিনি মতিলাল শীল ফ্রি স্কুল থেকে ১৯০৭ সালে এন্ট্রান্স পরীক্ষায় ৬ষ্ঠ স্থান অধিকার করে কুড়ি টাকা বৃত্তি লাভ করেন। স্কটিশ চার্চ কলেজ থেকে ১৯০৯ সালে ৩য় স্থান অধিকার করে এফ.এ পরীক্ষায় উত্তীর্ণ হন তিনি। অতঃপর প্রেসিডেন্সী কলেজ থেকে ১৯১১ সালে ইংরেজিতে সম্মানসহ বি.এ শ্রেণিতে ১ম স্থান অধিকার করেন। ১৯১৩ সালে কলকাতা বিশ্ববিদ্যালয় থেকে ইংরেজিতে এম.এ শ্রেণিতে ১ম স্থান অর্জন করেন।
১৯১৮ সালে সংস্কৃতের শেষ পরীক্ষায় পাস করেন এবং প্রেমচাঁদ রায়চাঁদ বৃত্তি এবং জুবিলি গবেষণা পুরস্কার অর্জন করেন।
কৃতিত্বের সাথে এম.এ ডিগ্রি অর্জনের পর তিনি কলকাতা বিদ্যাসাগর কলেজে ইংরেজির অধ্যাপক হিসেবে কর্মজীবন শুরু করেন। এরপর ১৯১৪ - ১৯১৯ সাল পর্যন্ত কলকাতা বিশ্ববিদ্যালয়ে একই বিষয়ের অধ্যাপক হিসেবে যোগদান করেন। ১৯১৯ সালে তিনি ভারত সরকারের পৃষ্ঠপোষকতায় লন্ডনে যান এবং লন্ডন বিশ্ববিদ্যালয় থেকে ধ্বনিবিজ্ঞানে ডিপ্লোমা লাভ করেন। ১৯২১ সালে ঐ একই বিশ্ববিদ্যালয় থেকে ডি.লিট ডিগ্রি লাভ করেন। তার অভিসন্দর্ভের বিষয়বস্তু ছিল 'ইন্দো-আরিয়ান ফিললজি'। লন্ডনে থাকাকালীন সময়ে তিনি ধ্বনিতত্ত্ব ও ইন্দো-ইউরোপীয় ভাষাতত্ত্ব ছাড়াও প্রাকৃত ভাষা, ফার্সি ভাষা, প্রাচীন আইরিশ ভাষা, পুরনো ইংরেজি ও গোথিক ভাষায় ব্যুৎপত্তি লাভ করেন। অতঃপর লন্ডন থেকে তিনি প্যারিসে গমন করেন। সেখানে তিনি প্যারিস বিশ্ববিদ্যালয়ে স্লাভ ও ইন্দো-ইউরোপিয়ান ভাষাতত্ত্ব, প্রাচীন সগডিয়ান ও প্রাচীন খোতানি ভাষা, গ্রিক ও লাতিন ভাষার ইতিহাস এবং অস্ট্রো কলকাতা বিশ্ববিদ্যালয়ের এশিয়াটিক ভাষাতত্ত্ব বিষয়ে অধ্যয়ন করেন। ১৯২২ সালে দেশে ফিরে আসার পর স্যার আশুতোষ মুখোপাধ্যায় কর্তৃক ভারতীয় ভাষাতত্ত্বের 'খয়রা' অধ্যাপক হিসেবে কলকাতা বিশ্ববিদ্যালয়ে পুনরায় কর্মজীবন শুরু করেন। এখানে দীর্ঘ ৩০ বছর কাজ করার পর ১৯৫২ সালে এমেরিটাস অধ্যাপক হিসেবে পুনঃনিযুক্ত হন।
অধ্যাপক তারাপুরওয়ালা'র কাছে আবেস্তা অধ্যয়ন করেন। বাংলা ভাষার উৎপত্তি ও ক্রমবিকাশ সম্পর্কে ৩ খণ্ডের "দি অরিজিন এন্ড ডেভেলপম্যান্ট অব দ্য বেঙ্গলি ল্যাঙ্গুয়েজ" গ্রন্থখানি রচনা করে অসাধারণ বিদ্যাবত্তার পরিচয় প্রদান করেন।
অন্যান্য রচনাবলি হলো: বেঙ্গলি ফোনেটিক রিডার, কিরাত জনকৃতি, ভারত-সংস্কৃতি(১৯৪৪), বাঙ্গালা ভাষাতত্ত্বের ভূমিকা(১৯২৯), পশ্চিমের যাত্রী(১৯৩৮), ইউরোপ ভ্রমণ, জাতি সংস্কৃতি সাহিত্য(১৯৩৮), ভারতের ভাষা ও ভাষা সমস্যা(১৯৪৪), সংস্কৃতি কী, দ্বীপময় ভারত(১৯৬৫), রবীন্দ্র সঙ্গমে(১৯৬৫), শ্যামদেশ(১৯৬৫) ইত্যাদি।
১৯২৭ সালে রবীন্দ্রনাথ ঠাকুরের চারজন ভ্রমণসঙ্গীর একজন হয়ে সুনীতিকুমার দক্ষিণ-পূর্ব এশিয়া সফরে যান। এই সময় তিনি ভ্রমণ করেন বালি, জাভা, কুয়ালালামপুর, মালাক্কা, পেনাং, সিয়াম ও সিঙ্গাপুর। "যাত্রী" গ্রন্থে রবীন্দ্রনাথ এই ভ্রমণের বিবরণ লিপিবদ্ধ করেন। এসব দেশে তিনি রবীন্দ্রনাথের আদর্শ এবং ভারতীয় সংস্কৃতি ও শিল্প সম্বন্ধে বক্তৃতা প্রদান করেন।
উবাংগি নদী

উবাংগি নদী () মধ্য আফ্রিকার একটি নদী। এটি কঙ্গো নদীর প্রধান উপনদী। গণপ্রজাতন্ত্রী কঙ্গোর উত্তরাংশে ইয়াকোমার কাছে উয়েলে নদী এবং ম্‌বোমু নদীর সম্মিলনে এর উৎপত্তি এবং এখান থেকে নদীটি উত্তর-পশ্চিম দিকে প্রবাহিত হয়ে গণপ্রজাতন্ত্রী কঙ্গো এবং কেন্দ্রীয় আফ্রিকান প্রজাতন্ত্রের মধ্যে সীমান্ত গঠন করেছে। মধ্য আফ্রিকান প্রজাতন্ত্রের ফর দ্য পোসেল-এর কাছে নদীটি দক্ষিণ-পশ্চিমে বাঁক নিয়ে আবার গণপ্রজাতন্ত্রী কঙ্গো এবং কঙ্গো প্রজাতন্ত্রের মধ্য দিয়ে প্রবাহিত হয়ে শেষ পর্যন্ত তুম্বা হ্রদের কাছে কঙ্গো নদীতে গিয়ে পড়েছে। উবাংগি নদী ১,১৩০ কিলোমিটার দীর্ঘ। কঙ্গোর সাথে এর সঙ্গমস্থল থেকে মধ্য আফ্রিকান প্রজাতন্ত্রের বাংগুই পর্যন্ত ৬০০ কিলোমিটার পর্যন্ত এটি নৌ চলাচলের উপযোগী।
ফ্রাঙ্ক ক্যাপ্রা

ফ্রাঙ্ক রাসেল ক্যাপ্রা () (মে ১৮, ১৮৯৭সেপ্টেম্বর ৩, ১৯৯১) একজন ইতালীয় জন্মগ্রহণকারী আমেরিকান চলচ্চিত্র পরিচালক, প্রযোজক এবং লেখক, যিনি লস অ্যাঞ্জেলেসের ইতালীয় ঘেটো থেকে নিজস্ব উপায় ১৯৩০ এবং ১৯৪০ শতাব্দীর প্রধান পুরস্কার বিজয়ী কিছু চলচ্চিত্র নির্মাণের পেছনে সৃজনশীল শক্তি হয়ে কাজ করেন। তার গরিব-থেকে-ধনী হবার গল্পগুলো চলচ্চিত্র ঐতিহাসিকদের প্রভাবিত করেছে যেমন, ইয়ান ফ্রির তাকে "মূর্ত আমেরিকান স্বপ্ন" হিসাবে আখ্যায়িত করেন।
সোনিয়া গান্ধী

সোনিয়া গান্ধী (; জন্ম: এদভিগ এনতোনিয়া এ্যালবিনা মেইনো, ৯ ডিসেম্বর ১৯৪৬) হলেন একজন ইতালীয় বংশোদ্ভূত ভারতীয় রাজনীতিবিদ। তিনি প্রাক্তন ভারতীয় জাতীয় কংগ্রেসের সভাপতি এবং ভারতের প্রাক্তন প্রধানমন্ত্রী প্রয়াত রাজীব গান্ধীর স্ত্রী।
ইতালির ভিসেনজার কাছে একটি ছোট্ট গ্রামে জন্মগ্রহণকারী, গান্ধী একজন রোমান ক্যাথলিক পরিবারে বেড়ে ওঠেন। স্থানীয় স্কুলগুলিতে প্রাথমিক শিক্ষা শেষ করার পরে তিনি ভাষাশাস্ত্রের জন্য ইংল্যান্ডের কেমব্রিজে চলে আসেন। সেখানে তিনি রাজীব গান্ধীর সাথে দেখা করেছিলেন এবং পরে ১৯৬৮ সালে রাজীব গান্ধীর সাথে তার বিবাহ হয়। পরে তিনি ভারতে চলে যান এবং তার শাশুড়ির সাথে বসবাস শুরু করেন, তৎকালীন তিনি -পরের ভারতের প্রধানমন্ত্রী, ইন্দিরা গান্ধী, পরবর্তী উত্তর দিল্লির বাসভবনে। সোনিয়া গান্ধী অবশ্য স্বামীর প্রধানমন্ত্রীর বছরগুলিতেও জনসমাগম থেকে দূরে ছিলেন।
স্বামীর হত্যার পরে, গান্ধীকে দলের নেতৃত্ব দেওয়ার জন্য কংগ্রেস নেতারা আমন্ত্রণ জানিয়েছিলেন, কিন্তু তিনি তা প্রত্যাখ্যান করেছিলেন। তিনি দলটির পক্ষ থেকে অনেক আবেদন করার পরে ১৯৯৭ সালে রাজনীতিতে যোগ দিতে রাজি হন; পরের বছর, তিনি দলীয় সভাপতির জন্য মনোনীত হন, এবং জিতেন্দ্র প্রসাদের উপরে নির্বাচিত হন। তাঁর নেতৃত্বে কংগ্রেস ২০০৪ সালের নির্বাচনের পরে অন্যান্য কেন্দ্রীয়-বাম রাজনৈতিক দলের সাথে জোটবদ্ধভাবে সরকার গঠন করেছিল। ২০০৯ সালে পুনরায় ক্ষমতায় অধিষ্ঠিত সংযুক্ত প্রগতিশীল জোট (ইউপিএ) গঠনে সহায়ক ভূমিকা রাখার জন্য গান্ধীকে কৃতিত্ব দেওয়া হয়েছিল। ২০০৪ সালের জয়ের পরে গান্ধী প্রধানমন্ত্রী পদ প্রত্যাখ্যান করেছিলেন; পরিবর্তে তিনি ক্ষমতাসীন জোট এবং জাতীয় উপদেষ্টা কাউন্সিলকে নেতৃত্ব দিয়েছেন।
কর্মজীবন চলাকালীন, গান্ধী সভাপতিত্ব করেন উপদেষ্টা পরিষদের নেতৃত্বাধীন তথ্য ভিত্তিক উন্নয়ন ও কল্যাণমূলক প্রকল্প গঠনের এবং পরবর্তীকালে প্রয়োগ করার জন্য যা তথ্যের অধিকার, খাদ্য সুরক্ষা বিল, এবং মনরেগা সম্পর্কিত, যেমন তিনি বোফার্স সম্পর্কিত সমালোচনা আঁকেন? কেলেঙ্কারী এবং ন্যাশনাল হেরাল্ড কেস। তাঁর বৈদেশিক জন্মও অনেক বিতর্ক এবং বিতর্কের বিষয় হয়ে দাঁড়িয়েছে। স্বাস্থ্য সংক্রান্ত উদ্বেগের কারণে ইউপিএ সরকারের দ্বিতীয় মেয়াদের শেষার্ধের পরে রাজনীতিতে গান্ধীর সক্রিয় অংশগ্রহণ হ্রাস শুরু হয়েছিল। তিনি ২০১৭ সালের ডিসেম্বরে কংগ্রেস সভাপতির পদ থেকে পদত্যাগ করেন, তবে আগস্ট ২০২২-এ তিনি দলের নেতৃত্ব দিয়ে ফিরে এসেছিলেন। যদিও তিনি ভারত সরকারের কোনও সরকারি পদে কখনও ছিলেন না, গান্ধীকে দেশের অন্যতম শক্তিশালী রাজনীতিবিদ হিসাবে ব্যাপকভাবে বর্ণনা করা হয়েছে, এবং প্রায়শই বিশ্বের সবচেয়ে শক্তিশালী মহিলাদের মধ্যে তালিকাভুক্ত হয়।
গম

গম () বিশ্বব্যাপী উৎপাদিত একটি ঘাস জাতীয় উদ্ভিদ। গম বর্ষজীবী একবীজপত্রী উদ্ভিদ।যার আদি উৎপত্তি মধ্যপ্রাচ্যের লেভান্ট অঞ্চলে, কিন্তু এখন গম সারাবিশ্বে চাষ করা হয়। ২০০৭ সনে গমের বিশ্ব উৎপাদন ছিল ৬০৭ মিলিয়ন টন, যা ছিল বিশ্বের তৃতীয় সর্বাধিক উৎপাদিত শস্য। প্রথম ও দ্বিতীয় অবস্থানে ছিল যথাক্রমে ধান ও ভুট্টা। বিশ্বব্যাপী গম এখন প্রোটিনের নিরামিষ উৎস হিসেবে জন্যে অত্যন্ত গুরুত্বপূর্ণ যা মানুষের খাদ্যে থাকা অত্যন্ত গুরুত্বপূর্ণ, গমে অধিক পরিমাণে প্রোটিন থাকে, এছাড়াও ধান ও ভূট্টাতেও এই প্রোটিন পাওয়া যায়। খাবার জন্যে ব্যবহৃত মোট উৎপাদিত শস্য অনুযায়ী, গম রয়েছে দ্বিতীয় অবস্থানে যখন থেকে ভুট্টাকে পশু খাদ্যের জন্যে ব্যবহার শুরু হয় এবং ধান রয়েছে প্রথম অবস্থানে যেহেতু ধান মানুষের খাদ্যের প্রধান শস্য।
গম মানবসভ্যতার শুরুতে নগরভিত্তিক সমাজ ব্যবস্থার উদ্ভবের প্রধান হেতু ছিল কারণ গম ছিল আদি শস্য উপাদানের মধ্যে একটি যে শস্য বৃহৎ পরিমাণে চাষ করা যায় এবং অতিরিক্ত ফসল অনেক দিন পর্যন্ত গুদামজাত করে রাখা যায়। গম দানা একটি গুরুত্বপূর্ণ খাবার উপাদান যা গুড়ো করে তৈরি আটা নানারকম রুটি, বিস্কুট, কুকিজ, কেক, পিঠা, পাস্তা, নুডলস, তৈরিতে ব্যবহার করা হয়। এছাড়া বিয়ার, ভদকা ইত্যাদি মদ্য এবং জৈবজ্বালানী তৈরি করতেও গম ব্যবহৃত হয়। গমের খড় গৃহপালিত পশুর খাদ্য হিসেবে ব্যবহৃত হয় এছাড়া খড় ছাউনির জন্য নির্মাণ সামগ্রী হিসেব ব্যবহার করা হয়।
চীন, ভারত, যুক্তরাষ্ট্র, বাংলাদেশ, ইন্দোনেশিয়া, আফ্রিকা, নেপাল ও ভূটানসহ বেশ কিছু দেশ গম উৎপাদন করে থাকে। তবে গম উৎপাদনে শীর্ষ দেশসমূহ হচ্ছে:
জৈব জ্বালানি

জৈব জ্বালানি সাধারণত সাম্প্রতিক কালে মৃত জৈবিক পদার্থ, বিশেষত মৃত উদ্ভিদ বা উদ্ভিদজাত বস্তু থেকে উৎপাদিত বিভিন্ন ধরনের যেমন কঠিন, তরল, অথবা বায়বীয় জ্বালানিকে বোঝান হয়। এটি জীবাশ্ম জ্বালানির থেকে আলাদা এই কারণে যে জীবাশ্ম জ্বালানির উৎপত্তি হয় সুদীর্ঘকাল আগে মৃত জৈবিক পদার্থ থেকে।
"তাত্ত্বিকভাবে" জৈব জ্বালানি যেকোনও জৈবিক কার্বন উৎ‍স থেকে তৈরি করা সম্ভব। তবে এখনও পর্যন্ত মূলত সালোকসংশ্লেষণকারী উদ্ভিদ এবং এই ধরনের উদ্ভিদ থেকে উদ্ভূত পদার্থ জৈব জ্বালানি উৎ‍পাদনের জন্য ব্যবহার করা হয়।
উদ্ভিদ, প্রাণীর কাঁচামাল থেকে জৈব জ্বালানি এবং জৈব শিল্পের বর্জ্য পণ্য থেকে জৈব জ্বালানি উৎপাদন করা হয়। যদি তেল এবং কয়লা ব্যবহার করা হয়, কোনও ব্যক্তি বায়ুমণ্ডলে "অতিরিক্ত" কার্বন নির্গত করে, তবে "বায়োফুয়ালে" স্যুইচিং ভূগর্ভস্থ স্টোরেজ রুমগুলি খালি করার প্রয়োজনকে সরিয়ে দেয়। পরবর্তী ক্ষেত্রে শক্তি পেতে, কার্বন ব্যবহৃত হয়, যা ইতোমধ্যে বায়ুমণ্ডলে রয়েছে।
সালোকসংশ্লেষণ প্রক্রিয়াতে, গাছপালা বায়ুমণ্ডলীয় কার্বনকে আবদ্ধ করে, তারপরে জৈব জ্বালানিতে রূপান্তরিত হয় এবং শক্তি উৎপাদন করতে ব্যবহৃত হয়, কার্বনটি বায়ুমণ্ডলে ফিরে আসে। একটি আদর্শ চক্র যা জলবায়ুর উপর মানুষের ক্রিয়াকলাপের নেতিবাচক প্রভাবকে কার্যত মুছে ফেলে।
বাস্তবে, জৈব জ্বালানি কোনও সার্বিক সমাধান নয়; এর উৎপাদন এবং ব্যবহার নির্দিষ্ট অসুবিধা ও সমস্যার সাথে যুক্ত। জৈব জ্বালানির জন্য কাঁচামাল কোনও উদ্ভিদ বা প্রাণীর জৈব উপাদান হতে পারে তবে সমস্ত ধরনের জৈব জ্বালানি সমানভাবে কার্যকর নয়।
প্রতিটি জৈব জ্বালানি উৎসের নিজস্ব সুবিধা এবং অসুবিধা রয়েছে। এর মধ্যে কয়েকটি দীর্ঘমেয়াদে আরও কার্যকর এবং লাভজনক তবে একই সময়ে, সেগুলি থেকে তৈরি বায়োফুয়েলগুলি খুব ব্যয়বহুল। অন্যেরা, বিপরীতে, বিশেষ ব্যয়ের প্রয়োজন হয় না, তবে স্থির সুবিধাও দেয় না।
অর্থনৈতিক (উচ্চ উৎপাদন ব্যয়) এবং প্রযুক্তিগত (দরকারী পণ্যগুলিতে স্বল্প আয় এবং কাঁচামাল প্রক্রিয়াজাতকরণের অপূর্ণ পদ্ধতি) ছাড়াও পরিবেশগতভাবে টেকসই বায়োফুয়েল উৎপাদন করার সমস্যার মধ্যে রয়েছে, খাদ্য ফসলের সাথে উর্বর জমির প্রতিযোগিতা।
"এটি চর্বি, স্টার্চ এবং শর্করার উচ্চ সামগ্রীর সাথে ঐতিহ্যবাহী ফসল যা বায়োফুয়েলের জন্য প্রথম প্রজন্মের কাঁচামাল হয়ে উঠেছে।" তেলবীজ থেকে, বায়োডিজেল এখনও উৎপাদিত হচ্ছে, চিনি এবং স্টার্চ সমৃদ্ধ, এবং ইথানলে রূপান্তরিত। তবে জৈব জ্বালানির জন্য কাঁচামাল হিসাবে উর্বর জমি বরাদ্দ করার জন্য, যখন গ্রহের কয়েক মিলিয়ন লোক অনাহারে মারা যায়, তখনই সঠিক সিদ্ধান্তকে বলা যায় না। এছাড়াও, কৃষি উৎপাদন বেশ ব্যয়বহুল bi জৈব জ্বালানির জন্য দ্বিতীয় প্রজন্মের কাঁচামাল হ'ল চাষকৃত উদ্ভিদ, ঘাস এবং কাঠের অবশেষ, সেলুলোজ এবং লিগিনিনযুক্ত। এটি চাষকৃত উদ্ভিদের চেয়ে সস্তা, তবে ঠিক তাদের মতোই এর জন্যও জমি সম্পদ প্রয়োজন, এবং প্রতি ইউনিট ক্ষেত্রের কাঁচামালের ফলন তুলনামূলকভাবে কম। 
জৈব জ্বালানির ফিডস্টকগুলির তৃতীয় প্রজন্মের শৈবাল অন্তর্ভুক্ত। তাদের সুবিধা হ'ল তাদের উর্বর জমির প্রয়োজন হয় না, তবে একই সাথে তারা বায়োমাস এবং দ্রুত উৎপাদনের উচ্চ ঘনত্ব দ্বারা পৃথক হয়।
ভোলফগাং পেটারসেন

ভোল্‌ফগাং পেটারসেন () (জন্ম: ১৪ই মার্চ, ১৯৪১) জার্মান চলচ্চিত্র পরিচালক। তার পরিচালিত বিখ্যাত ছবিগুলির মধ্যে আছে "আউটব্রেক", "ডাস বুট", "ইন দ্য লাইন অফ ফায়ার", "এয়ার ফোর্স ওয়ান", "দ্য পারফেক্ট স্টর্ম" এবং ২০০৪ সালের "ট্রয়"। "ডাস বুট"-এর জন্য তিনি ১৯৮১ সালে সেরা পরিচালক হিসেবে একাডেমি পুরস্কার মনোনয়ন লাভ করেছিলেন।
দেবেন্দ্রনাথ ঠাকুর

মহর্ষি দেবেন্দ্রনাথ ঠাকুর (১৫ মে ১৮১৭ – ১৯ জানুয়ারি ১৯০৫) ছিলেন একজন ব্রাহ্মধর্ম প্রচারক ও দার্শনিক। ১৮১৭ সালের ১৫ মে কলকাতার জোড়াসাঁকো ঠাকুরবাড়িতে তিনি জন্মগ্রহণ করেন। তাঁর পিতা প্রিন্স দ্বারকানাথ ঠাকুর এবং মাতা দিগম্বরী দেবী। বিশ্বকবি রবীন্দ্রনাথ ঠাকুর তাঁর চতুর্দশতম সন্তান।
ঠাকুর পরিবারের আদি পদবী কুশারী এবং আদিনিবাস অধুনা পশ্চিমবঙ্গের বর্ধমান জেলার কুশ নামক গ্রামে। এঁরা হলেন রাঢ়ী গোত্রীয় ব্রাহ্মণ৷ রবীন্দ্রজীবনীকার প্রভাতকুমার মুখোপাধ্যায় তার "রবীন্দ্রজীবনী ও রবীন্দ্রসাহিত্য-প্রবেশক" গ্রন্থের প্রথম খণ্ডে ঠাকুর পরিবারের বংশপরিচয় দিতে গিয়ে উল্লেখ করেছেন,
দেবেন্দ্রনাথ ১৮২৩-২৫ সাল পর্যন্ত বাড়িতেই পড়াশোনা করেন। ১৮২৭ সালে তিনি রাজা রামমোহন রায় প্রতিষ্ঠিত অ্যাংলো হিন্দু কলেজে ভর্তি হন। সেখানে কিছুকাল পড়াশোনার পর তিনি পিতার বিষয়সম্পত্তি ও ব্যবসা দেখাশোনার পাশাপাশি দর্শন ও ধর্মচর্চা শুরু করেন। ১৮৩৮ সালে পিতামহীর মৃত্যুকালে তাঁর মানসিক পরিবর্তন ঘটে। তিনি ধর্মবিষয়ে আগ্রহী হয়ে মহাভারত, উপনিষদ ও প্রাচ্য-পাশ্চাত্য দর্শনসহ বিভিন্ন বিষয় অধ্যয়ন শুরু করেন। এর ফলে পার্থিব বিষয়ের প্রতি তাঁর বীতস্পৃহ জন্মে এবং তাঁর মধ্যে ঈশ্বরলাভের আকাঙ্ক্ষা প্রবল হয়। তত্ত্বালোচনার উদ্দেশ্যে তিনি ‘তত্ত্বরঞ্জনী সভা’ (১৮৩৯) স্থাপন করেন, পরে যার নাম হয় তত্ত্ববোধিনী সভা । এ সময় তিনি কঠোপনিষদের বাংলা অনুবাদ প্রকাশ করেন (১৮৪০)।
১৮৪২ সালে দেবেন্দ্রনাথ তত্ত্ববোধিনী সভা ও ব্রাহ্মসমাজের দায়িত্বভার গ্রহণ করেন। পরের বছর তাঁরই অর্থে এবং অক্ষয়কুমার দত্তের সম্পাদনায় প্রকাশিত হয় তত্ত্ববোধিনী পত্রিকা। এই পত্রিকায় দেবেন্দ্রনাথকৃত বৃত্তি ও বঙ্গানুবাদসহ উপনিষদ প্রকাশিত হতে থাকে। দেবেন্দ্রনাথের প্রচেষ্টায় প্রকাশ্য সভায় বেদপাঠও শুরু হয়। ১৮৪৪ সালে দেবেন্দ্রনাথ প্রথম ব্রহ্মোপাসনা পদ্ধতি প্রণয়ন করেন এবং পরের বছর থেকে তা ব্রাহ্মসমাজে ব্যবহৃত হতে থাকে। দীর্ঘ শাস্ত্রচর্চার ফলে তিনি উপলব্ধি করেন যে, শুধু উপনিষদের ওপর ব্রাহ্মধর্মের ভিত্তি স্থাপন সম্ভব নয়। তাই ১৮৪৮ সাল থেকে তিনি ক্রমাম্বয়ে তত্ত্ববোধিনী পত্রিকায় ঋগ্‌বেদের অনুবাদ প্রকাশ করতে শুরু করেন, যা ব্রাহ্মধর্ম (১৮৬৯) নামে গ্রন্থাকারে প্রকাশিত হয়। ১৮৫০ সালে তাঁর অপর গ্রন্থ আত্মতত্ত্ববিদ্যা প্রকাশিত হয়। ১৮৫৩ সালে তিনি তত্ত্ববোধিনী সভার সম্পাদক নিযুক্ত হন এবং ১৮৫৯ সালে ব্রাহ্মবিদ্যালয় স্থাপন করেন।
দেবেন্দ্রনাথ পূজা-পার্বণাদি বন্ধ করে ‘মাঘ উৎসব’, ‘নববর্ষ’, ‘দীক্ষা দিন’ ইত্যাদি উৎসব প্রবর্তন করেন। ১৮৬৭ সালে তিনি বীরভূমের ভুবনডাঙ্গা নামে একটি বিশাল ভূখণ্ড ক্রয় করে আশ্রম স্থাপন করেন। এই আশ্রমই আজকের বিখ্যাত শান্তিনিকেতন । এছাড়াও তিনি হিন্দু চ্যারিট্যাবল ইনস্টিটিউশনের বেথুন সোসাইটির অন্যতম প্রতিষ্ঠাতা ছিলেন।
দেবেন্দ্রনাথ কিছুদিন রাজনীতির সঙ্গে সক্রিয়ভাবে যুক্ত ছিলেন। ১৮৫১ সালের ৩১ অক্টোবর ব্রিটিশ ইন্ডিয়ান অ্যাসোসিয়েশন স্থাপিত হলে তিনি তার সম্পাদক নিযুক্ত হন। তিনি দরিদ্র গ্রামবাসীদের চৌকিদারি কর মওকুফের জন্য আপ্রাণ চেষ্টা করেন এবং ভারতের স্বায়ত্তশাসনের দাবি সংবলিত একটি পত্র ব্রিটিশ পার্লামেন্টে প্রেরণ করেন। দেবেন্দ্রনাথ বিধবাবিবাহ প্রচলনে উৎসাহী ছিলেন, তবে বাল্য ও বহু বিবাহের বিরোধী ছিলেন। শিক্ষাবিস্তারেও তাঁর বিশেষ অবদান ছিল। খ্রিষ্টধর্মের প্রভাব থেকে ভারতীয় যুবকদের রক্ষার জন্য ১৮৬৭ সালে রাধাকান্ত দেব তাঁকে ‘জাতীয় ধর্মের পরিরক্ষক’ ও ব্রাহ্ম সমাজ ‘মহর্ষি’ উপাধিতে ভূষিত করে।
দেবেন্দ্রনাথ ঠাকুর তাঁর মাতৃভাষা বাংলায় অনেক পরিমাণে লিখেছেন। তাঁর ব্রাহ্ম-ধর্ম সংস্কৃত শাস্ত্রের একটি ভাষ্য।
১৯ জানুয়ারি, ১৯০৫ সালে (৬ মাঘ ১৩১১ বঙ্গাব্দ) ৮৮ বছর বয়সে কলকাতায় তাঁর জীবনাবসান ঘটে।
ফাতিহ আকিন

ফাতিহ আকিন (তুর্কী ভাষায়: Fatih Akın) (জন্ম: ২৫ আগস্ট ১৯৭৩) তুর্কী বংশোদ্ভূত জার্মান চলচ্চিত্র পরিচালক, চিত্রনাট্যকার ও প্রযোজক। তার পরিচালিত চলচ্চিত্রসমূহ অসংখ্য পুরস্কার ও সম্মাননা অর্জন করেছে, তন্মধ্যে রয়েছে "হেড-অন" (২০০৪)-এর জন্য বার্লিন আন্তর্জাতিক চলচ্চিত্র উৎসব থেকে স্বর্ণ ভল্লুক, "আউফ ডের আন্ডেরেন সাইটে" (২০০৭)-এর জন্য শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার, "ইন দ্য ফেড" (২০১৭)-এর জন্য শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার।
তার জন্ম জার্মানির "হামবুর্গ" শহরে এক তুর্কী পরিবারে।
আউফ ডের আন্ডেরেন সাইটে

আউফ ডের আন্ডেরেন সাইটে () ফাতিহ আকিন পরিচালিত চলচ্চিত্র যা ২০০৭ সালে কান চলচ্চিত্র উৎসবে সেরা চিত্রনাট্যের পুরস্কার অর্জন করে। ২০০৭ সালে "সেরা বিদেশী ভাষার চলচ্চিত্র" হিসেবে জার্মানি থেকে এই ছবিটিই অস্কারে নিবেদন করা হয়েছিল। অবশ্য সেরা পাঁচের মধ্যে আসতে পারেনি তথা চূড়ান্ত অস্কার মনোনয়ন পায়নি।
ফ্রান্সের কান চলচ্চিত্র উৎসবেই এর প্রথম প্রদর্শনী হয়েছিল। ছবির অভিনয় হয়েছে তুরস্ক এবং জার্মানিতে। চরিত্রগুলোর সাথেও এই দেশ দুটি জড়িয়ে আছে। ছবির মূলভাবের অনেকটা জুড়ে ছিল মৃত্যু।
ছবিটি সমালোচকদের কাছে ব্যাপক প্রশংসা অর্জন করেছে। রিভিউ সংগ্রাহক সাইট রটেন টম্যাটোস-এ এর রেটিং ৯০% অর্থাৎ শতকরা ৯০ জন সমালোচকই প্রশংসা করেছেন। আইএমডিবি-তে রেটিং ১০ এর মধ্যে ৮.১।
বিমলাচরণ লাহা

বিমলাচরণ লাহা (জন্ম: ১২৯৮ বঙ্গাব্দ (?) - মৃত্যু ২০ বৈশাখ ১৩৭৬ বঙ্গাব্দ) ছিলেন একজন বাঙালি গবেষক ।
কলকাতার বিখ্যাত লাহা পরিবারে বিমলাচরণের জন্ম হয় । ১৯১৬ খ্রিষ্টাব্দে পালি ভাষায় এমএ পরীক্ষায় প্রথম শ্রেণিতে প্রথম স্থান অধিকার করেন । ১৯২৪ খ্রিষ্টাব্দে তিনি ডক্টরেট উপাধি পান। এরপর তিনি আইন পাস করেন ।
তিনি বহু গবেষণামূলক গ্রন্থের রচয়িতা । বৌদ্ধধর্ম, জৈনধর্ম, আইন, প্রাচীন শ্লোকসমূহ, ইতিহাস, ভূগোল, সভ্যতা, সংস্কৃতি, জাতিতত্ত্ব প্রভৃতি বিষয়ে তাঁর জ্ঞান ছিল । তিনি "বেঙ্গল পাস্ট অ্যান্ড প্রেজেন্ট" পত্রিকার সম্পাদক ছিলেন । এছাড়াও তিনি এশিয়াটিক সোসাইটির সভাপতি, কলকাতার শেরিফ, এবং রয়্যাল এশিয়াটিক সোসাইটির বিশিষ্ট সদস্য ছিলেন । বহু সাংস্কৃতিক প্রতিষ্ঠানের সাথেও তাঁর যোগাযোগ ছিল।
ব্রজকিশোর চক্রবর্তী

ব্রজকিশোর চক্রবর্তী (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন।
ব্রজকিশোর মেদিনীপুরের বল্লভপুরের বাসিন্দা ছিলেন । তার পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিষ্টাব্দে আইন অমান্য আন্দোলনে যোগ দেন।
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।
মাহমুদুল হক

মাহমুদুল হক (১৬ নভেম্বর ১৯৪১ – ২১ জুলাই ২০০৮) একজন বাংলাদেশি লেখক। তাকে বাংলা সাহিত্যের একজন শক্তিমান কথাশিল্পী বলা হয়ে থাকে। তার লেখনশৈলী ও শব্দচয়নের মুনশিয়ানা চমকপ্রদ। তিনি ১৯৭৭ সালে বাংলা একাডেমি পুরস্কার লাভ করেন।
মাহমুদুল হক ১৯৪১ সালে ভারতের পশ্চিমবঙ্গের বারাসাতে জন্মগ্রহণ করেন। তার পিতার নাম সিরাজুল ইসলাম, মায়ের নাম মাহমুদা বেগম। ১৯৪৭ এর দেশভাগের সময় পর পিতা সরকারের উচ্চপদে চাকরিসূত্রে পূর্ব পাকিস্তানে যোগদান করেন এবং বেশ পরে তিনি পরিবারের অন্যান্য সদস্যদের নিয়ে ১৯৫১ সালে আজিমপুরে বসবাস শুরু করেন। তিনি ছয় ভাই চার বোনের মধ্যে চতুর্থ ছিলেন।
মাহমুদুল হকের পড়ালেখার হাতেখড়ি হয়েছিল বারাসাতের কালীকৃষ্ণ প্রাথমিক বিদ্যালয়ে। ১৯৫২ সালে ঢাকার লালবাগের ওয়েস্ট এন্ড স্কুলে ষষ্ঠ শ্রেণিতে ভর্তি হয়েছিলেন। রাতকানা রোগের কারণে মাঝখানে কিছুদিন তিনি পড়ালেখায় বিরতি দেন। পরে তিনি ১৯৫৮ সালে ম্যাট্রিকুলেশন পাস করেন। পরে তিনি জগন্নাথ কলেজে (বর্তমান জগন্নাথ বিশ্ববিদ্যালয়) ভর্তি হলেও পড়ালেখার চেয়ে আড্ডাবাজিতে মগ্ন হয়ে প্রাতিষ্ঠানিক পড়ালেখার ইতি ঘটান। দৈনিক সংবাদ পত্রিকার অনুবাদক হিসেবে তিনি কর্মজীবন শুরু করেন। কিন্তু তিন মাসের মাথায় চাকরি ছেড়ে দিয়ে তিনি প্রথমে মনোহারি, পরে জুয়েলারি ব্যবসার সাথে যুক্ত হন। পরে অবশ্য মীজানুর রহমান এবং প্রতাপউদ্দিনের সাথে মিলি ‘গাঙচিল প্রেস’ প্রতিষ্ঠা করেন ১৯৬৭ সালে; কিন্তু এ ব্যবসাও তার টেকে নি।
মাহমুদুল হকের শিক্ষক ছিলেন কথাশিল্পী শহীদ সাবের। তার প্রত্যক্ষ প্রেরণায় তিনি সাহিত্যের সাথে যুক্ত হন এবং প্রথমে ‘অগ্রগামী’ নামে একটি সাহিত্য পত্রিকা প্রকাশ করেন। পত্রিকাটির মাত্র ৩টি সংখ্যা প্রকাশিত হয়েছিল। মাহমুদুল হক যখন সপ্তম শ্রেণির ছাত্র তখন ‘রেড হর্নেট’ (১৯৫৪) ডিটেকটিভ উপন্যাস রচনা করেন। এ সময় তিনি ‘অরণ্য বাসর’ ও ‘আমি সম্রাট’ নামি দুটি রোমাঞ্চধর্মী উপন্যাসও লিখেছিলেন। তবে তিনি ১৯৮৪ সালের পর আর লেখালেখি করেন নি।
তার লিখিত কিছু বই হল:
তত্ত্ববোধিনী পত্রিকা

তত্ত্ববোধিনী পত্রিকা ছিল ব্রাহ্মসমাজের তত্ত্ববোধিনী সভার মুখপত্র৷ ব্রাহ্মধর্মের প্রচার এবং তত্ত্ববোধিনী সভার সভ্যদের মধ্যে নিয়মিত যোগাযোগ রক্ষার উদ্দেশ্যে ১৮৪৩ সালের ১৬ আগস্ট (১ ভাদ্র, ১৭৬৫ শক) অক্ষয়কুমার দত্তের সম্পাদনায় তত্ত্ববোধিনী পত্রিকা প্রথম প্রকাশিত হয়৷ এর সার্বিক তত্ত্বাবধানে ছিলেন দেবেন্দ্রনাথ ঠাকুর৷ উনিশ শতকের শ্রেষ্ঠ গদ্যলেখক ঈশ্বরচন্দ্র বিদ্যাসাগর, রাজনারায়ণ বসু, দ্বিজেন্দ্রনাথ ঠাকুর প্রমুখ এ পত্রিকায় নিয়মিত লিখতেন এবং তাঁদের লেখার মাধ্যমে তখন বাংলা ভাষা ও সাহিত্যে এক নবযুগের সূচনা হয়৷ এর লেখক ও পৃষ্ঠপোষক সকলেই ছিলেন সংস্কারপন্থী৷ বেদান্ত-প্রতিপাদ্য ব্রহ্মবিদ্যার প্রচার পত্রিকার মুখ্য উদ্দেশ্য হলেও জ্ঞানবিজ্ঞান, ইতিহাস, সাহিত্য, ধর্ম, রাজনীতি, অর্থনীতি, সমাজতত্ত্ব এবং দর্শনবিষয়ক মূল্যবান রচনাও এতে প্রকাশিত হতো৷ আন্তর্জাতিক বাণিজ্যে বাঙালিদের অংশগ্রহণ এবং রাজনৈতিক স্বাধীনতালাভের উপযুক্ত করে নিজেদের গঠন করার আহ্বান জানিয়ে এ পত্রিকায় লেখা প্রকাশিত হতো৷ এভাবে তখনকার বাংলার সংস্কৃতি ও সভ্যতার উন্নতিতে এ পত্রিকা বিশেষ অবদান রাখে৷
ব্রাহ্মধর্ম আন্দোলনের বার্তাবহ হিসেবে তত্ত্ববোধিনী পত্রিকা তখন গুরুত্বপূর্ণ ভূমিকা পালন করে৷ পূর্ববঙ্গে ব্রাহ্মধর্মের প্রচার মূলত তত্ত্ববোধিনী পত্রিকার মাধ্যমেই হয়েছে৷ ঢাকায় ব্রাহ্মসমাজ গঠনের প্রধান উদ্যোক্তা ব্রজসুন্দর মিত্র এই পত্রিকা পড়েই ব্রাহ্মসমাজের প্রতি আকৃষ্ট হন এবং ঢাকাতে ব্রাহ্মসমাজ গঠনের উদ্যোগ গ্রহণ করেন৷ এভাবে তখনকার দিনে অনুন্নত যোগাযোগ ব্যবস্থা এবং কর্মীর স্বল্পতার কারণে ব্রাহ্মসমাজের কাজে তত্ত্ববোধিনী পত্রিকা বিশেষ সহযোগীর ভূমিকা পালন করে৷
দেবেন্দ্রনাথের ইচ্ছে ছিল পত্রিকাকে বিশুদ্ধ ধর্মচর্চার মধ্যে সীমাবদ্ধ রাখা, কিন্তু অক্ষয়কুমার চাইতেন বিজ্ঞান ও জড়বাদী চিন্তার সঙ্গে যুক্ত হতে এবং শেষ পর্যন্ত তা-ই হয়েছে৷ অক্ষয়কুমারের সম্পাদনায় তত্ত্ববোধিনীতে তাঁর নিজের এবং অন্যান্যদের যেসব যুক্তি ও বিজ্ঞাননির্ভর লেখা প্রকাশিত হতো, তার ফলে বাংলা সংবাদপত্রের মর্যাদা বৃদ্ধি পেয়েছিল৷ পাশ্চাত্য শিক্ষায় শিক্ষিত যেসকল বুদ্ধিজীবী তখন নিম্নমানের বলে বাংলা পত্রিকা পড়তেন না, বিষয়বস্তুর গাম্ভীর্য এবং প্রকাশনার মানের কারণে তত্ত্ববোধিনী তখন তাঁদেরও দৃষ্টি আকর্ষণ করে৷ তত্ত্ববোধিনীতে প্রকাশিত প্রবন্ধগুলো তখন নির্বাচিত হতো পেপার কমিটির মনোনয়নের মাধ্যমে৷ এই কমিটির সদস্যরা ছিলেন ঈশ্বরচন্দ্র বিদ্যাসাগর, রাজেন্দ্রলাল মিত্র, দেবেন্দ্রনাথ ঠাকুর, রাজনারায়ণ বসু, আনন্দকৃষ্ণ বসু, শ্রীধর ন্যায়রত্ন, আনন্দচন্দ্র বেদান্তবাগীশ, প্রসন্নকুমার সর্বাধিকারী, রাধাপ্রসাদ রায়, শ্যামাচরণ মুখোপাধ্যায়, অক্ষয়কুমার দত্ত প্রমুখ৷ কমিটির অন্যতম সদস্য রামমোহনের পুত্র রাধাপ্রসাদ রায় এই পত্রিকাকে একটি মুদ্রণযন্ত্র দান করেছিলেন৷ ১৮৫৯ সালে তত্ত্ববোধিনী সভা উঠে গেলে উক্ত পেপার কমিটিও রহিত হয়ে যায় এবং পত্রিকা পরিচালনার ভার পড়ে কলকাতার ব্রাহ্মসমাজের ওপর৷
তত্ত্ববোধিনী পত্রিকা ১৯৩২ সাল পর্যন্ত প্রকাশিত হয়েছে৷ অক্ষয়কুমারের পরে বিভিন্ন সময়ে এর সম্পাদনার দায়িত্ব পালন করেন নবীনচন্দ্র বন্দ্যোপাধ্যায়, সত্যেন্দ্রনাথ ঠাকুর, অযোধ্যানাথ পাকড়াশী, হেমচন্দ্র বিদ্যারত্ন, দ্বিজেন্দ্রনাথ ঠাকুর, রবীন্দ্রনাথ ঠাকুর ও ক্ষিতীন্দ্রনাথ ঠাকুর৷
তত্ত্ববোধিনী সভা

তত্ত্ববোধিনী সভা হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর "তত্ত্বরঞ্জিনী সভা" প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন তত্ত্ববোধিনী সভা। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এর মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে।
ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির বাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা। এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়।
তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন।
এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তার সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর।